नेपाल स्टक एक्सचेञ्जले भिœयाएको नयाँ अनलाइन कारोबार प्रणालीमा अहिले लगानीकर्तालाई प्रयोग गर्न सिकाउने प्रक्रिया मात्र भइरहेको नेप्से प्रमुख चन्द्रसिंह साउदको भनाइ छ । लगानीकर्ता बजारको अवस्था देखेर निराश भई युजर नेम र पासवर्ड लिन उत्साही नभएको साउदले समेत स्वीकारे । तर, अनलाइन प्रणालीले लगानीकर्ताको मागबमोजिम काम गर्ने भन्दै उनले नेप्से सोही उद्देश्यले अघि बढेको पनि बताए । अहिले युजर नेम र पासवर्ड लिएका लगानीकर्ता आफैले अनलाइनमार्फत कारोबार गर्न पाउने सुविधा नभए पनि चाँडै त्यो व्यवस्था हुनेमा विश्वस्त रहन उनले आग्रह गरे । उक्त प्रणालीमा थप्नुपर्ने आवश्यक विषयमा पछिल्लो समय भेण्डर कम्पनीसँग छलफल चलिरहको जानकारी उनले दिए ।
